Σκόπελος

Η Σκόπελος είναι νησί της Ελλάδας το οποίο βρίσκεται στο δυτικό Αιγαίο πέλαγος και ανήκει στο νησιωτικό σύμπλεγμα των Σποράδων. Έχει έκταση περίπου 95,5 τετρ. χλμ. και περίμετρο 67 χιλιόμετρα. Έχει δύο βουνά, τη Δέλφη (680 μ. ύψος) και το Παλούκι (565 μ. ύψος). Είναι γεμάτη με πυκνά δάση που καλύπτουν σχεδόν το 80% της έκτασής της, θεωρείται το πιο πράσινο νησί του Αιγαίου. Έχει καλή τουριστική υποδομή, συγκεντρώνει όμως λιγότερο κόσμο από τη γειτονική κοσμοπολίτικη Σκιάθο και διατηρεί σε μεγαλύτερο βαθμό τον παραδοσιακό χαρακτήρα της.

Οι κάτοικοί της ασχολούνται κυρίως με την αλιεία, την κτηνοτροφία, τις δενδροκαλλιέργειες και τον τουρισμό ενώ το νησί φημίζεται για τα δαμάσκηνα, τα αχλάδια του καθώς και την "αίγα Σκοπέλου" - ντόπια ράτσα κατσίκας. Ιδιαίτερο λαογραφικό στοιχείο είναι η παραδοσιακή "φουστάνα" - γυναικεία τοπική ενδυμασία.   

Πρωτεύουσα του νησιού είναι η Σκόπελος ή Χώρα Σκοπέλου και ο συνολικός πληθυσμός του νησιού ανέρχεται σε 4.518 κατοίκους, σύμφωνα με την απογραφή του 2021. 

 Ιστορικά στοιχεία 

 Στα αρχαία χρόνια η Σκόπελος ονομαζόταν Πεπάρηθος. Στον οικισμό Στάφυλο υπάρχει μυκηναϊκός τάφος, ενώ στην ανατολική πλευρά της Χώρας υπάρχει το Ασκληπιείο, σε μικρή απόσταση από τη θάλασσα (περίπου 15-30 μέτρα). Κατά την αρχαιότητα φημιζόταν για το κρασί της (Πεπαρήθιος οίνος). Αναφέρεται ότι κατοικήθηκε από Κρήτες, αρχηγός των οποίων ήταν ο Στάφυλος, γιος της Αριάδνης.
 Η μετονομασία του νησιού στο σημερινό της όνομα, Σκόπελος, έγινε κατά τους ελληνιστικούς χρόνους και αναφέρεται από τον Πτολεμαίο και τον Ιεροκλή.
 Τον 4ο αιώνα επίσκοπος Σκοπέλου ήταν ο Άγιος Ρηγίνος, ο οποίος σήμερα είναι ο προστάτης και πολιούχος άγιος της Σκοπέλου.
 Το 1207, κατά την περίοδο της Φραγκοκρατίας, το νησί κατακτήθηκε από τον Σταυροφόρο Ιερεμία Γκίζι.
 Το 1538, μετά τη λεηλασία της Σκοπέλου από τον Μπαρμπαρόσα, το νησί υποδουλώθηκε στους Τούρκους, στην κυριαρχία των οποίων έμεινε μέχρι το 1830, οπότε ενώθηκε με την Ελλάδα, που μόλις είχε ιδρυθεί.
 Έγινε μέρος της Α' Ελληνικής Δημοκρατίας βάσει του Πρωτοκόλλου του Λονδίνου που επιβεβαίωνε την κυριαρχία της (3 Φεβρουαρίου 1830).
 Κατά τον Β' Παγκόσμιο Πόλεμο, έπεσε στην κατοχή του Άξονα. Στην αρχή καταλήφθηκε από το Βασίλειο της Ιταλίας (Ιούνιος 1941 – Σεπτέμβριος 1943) και στη συνέχεια από τη Ναζιστική Γερμανία (Σεπτέμβριος 1943 – Οκτώβριος 1944).

 Αξιοθέατα 
 Χώρα της Σκοπέλου 
Η πρωτεύουσα του νησιού είναι μια παραδοσιακή νησιώτικη πόλη με χαρακτηριστική αρχιτεκτονική και όμορφα καλντερίμια. Έχει κηρυχθεί παραδοσιακός οικισμός. Η Χώρα αλλά και ολόκληρο το νησί είναι γεμάτο από παλιές παραδοσιακές εκκλησίες, ξωκλήσια και μοναστήρια. Η Σκόπελος είναι καταπράσινο νησί και μάλιστα το πιο πράσινο νησί των Σποράδων. Αναφέρονται 24 μοναστήριαΚαταγραφή μοναστηριών Βορείων Σποράδων, Τεχνικό Επιμελητήριο Μαγνησίας, Μ.Γάκη, Α. Περιβολάρης, Α.Χατζηγεωργίου, Π.Κουλούρης, Ν.Γεωργιάδης, Γ.Πολυμενίδης, Β.Παρασκευά, Μ.Νάνου.

 Παραλίες 
Στη βόρεια και ανατολική πλευρά της Σκοπέλου οι ακτές είναι βραχώδεις, ενώ στα νότια και δυτικά οι πλαγιές δημιουργούν τις υπέροχες καταπράσινες παραλίες του νησιού. Στη νότια πλευρά βρίσκονται οι περισσότερες παραλίες: ο Στάφυλος, το Βελανιό, ο Αγνώντας, το Λιμνονάρι, το Γλυστέρι, ο Πάνορμος, τα Λιναράκια, οι Αντρίνες, η Μηλιά, το Καστάνι, το Χόβολο, το Έλιος, η Αρμενόπετρα, η Κατακαλού στη Γλώσσα και πολλές άλλες, «πνιγμένες» στο πράσινο του πευκοδάσους.

 Φωτογραφίες 

 Μορφολογία 
Το νησί είναι περίπου 15 χλμ. στην κατεύθυνση νοτιοανατολικά προς βορειοδυτικά, ενώ μόνο 6 χλμ. περίπου από τη νοτιοδυτική προς τη βορειοανατολική πλευρά. Βρίσκεται σε μικρή απόσταση από την Αλόννησο (περίπου 3-4 χλμ. ανατολικά στο κοντινότερο σημείο) και από τη Σκιάθο (6-7 χλμ. δυτικά). Στην ανατολική πλευρά της Σκοπέλου, στον δίαυλο μεταξύ Σκοπέλου και Αλοννήσου υπάρχουν δύο νησίδες:

 Άγιος Γεώργιος 
 Μικρό 

ενώ στη νοτιοδυτική πλευρά της Σκοπέλου υπάρχουν έξι νησίδες:
 Δασιά (ή Δέσα ή Ντέσα) 
 Κασίδα ή Κασίδης 
 Παξιμάδα 
 Πλευρό 
 Πόρτες, δύο νησίδες 
 Στρογγυλό, 

 Πρόσωπα 
Η ταξινόμηση των ονομάτων του καταλόγου είναι κατ' αύξουσα χρονολογική σειρά και περιλαμβάνει:
α) Πρόσωπα με καταγωγή από τη Σκόπελο.
β) Πρόσωπα που έζησαν στη Σκόπελο και αξίζει να καταγραφούν, μιας κι έχουν αφήσει το «αποτύπωμά» τους στο νησί.
6ος αι. π.Χ.Άγνων ο ΠεπαρήθιοςΟλυμπιονίκης στο στάδιον, στην 53η Ολυμπιάδα, το 568 π.Χ.4ος αι. π.Χ.Σώστρατος ο ΠεπαρήθιοςΛηστής. Το 351 π.Χ. κατέλαβε το νησί Κυρά Παναγιά και το έκανε ορμητήριό του.3ος-2ος αι. π.Χ.Διοκλής ο ΠεπαρήθιοςΙστορικός........- 362Άγιος ΡηγίνοςΕπίσκοπος, Ιερομάρτυρας, Πολιούχος και Προστάτης του νησιού........-1252Ιερεμίας ΓκίζιΣταυροφόρος. Κατακτητής της Σκοπέλου το 12071713-1784Καισάριος ΔαπόντεςΛόγιος, Μοναχός1801-1833Απόστολος Βασιλείου(Αποστολάρας Μαδεμλής ή Μαδεμοχωρίτης) Οπλαρχηγός της Ελληνικής Επανάστασης1822-1904Ιωάννης ΔρακιώτηςΛογοτέχνης1826-1922Κοσμάς ΔουμπιώτηςΛοχαγός του Ελληνικού στρατού, Πολιτικός, Βουλευτής Σποράδων, προσωρ. Πρόεδρος της Βουλής1866-1937Παύλος Νιρβάνας(Πέτρος Αποστολίδης) Ιατρός, λογοτέχνης1869-...?....Σταμάτιος ΒακράτσαςΠολιτικός, Ιατρός, Λόγιος1908-1977Επαμεινώνδας ΠετραλιάςΑθλητής, Ιδρυτής πολλών ελληνικών Αθλητικών Συλλόγων1914-2002Τώνης ΓεωργίουΚαθηγητής πιάνου στο Εθνικό Ωδείο, Μουσικός Σύμβουλος Λυρικής Σκηνής1930-2007Χρήστος ΑντωνίουΣυγγραφέας, Βουλευτής Μαγνησίας1931-2008Ιβάν ΡέμπροφΤραγουδιστής1932Μαρκ ΕλντΑρχιτέκτονας, Σχεδιαστής, Φωτογράφος1943Φάνη Πάλλη-ΠετραλιάΒουλευτής, Υφυπουργός, Αναπλ. Υπουργός, Υπουργός, Μέλος Διεθνούς Ολυμπιακού Κινήματος1944Αδαμάντιος ΣάμψωνΑρχαιολόγος, Σπηλαιολόγος, Καθηγητής Πανεπιστημίου1947Γιάννης ΑλεξίουΑρχιμάγειρας (chef), Επίτροπος στην Ευρωπαϊκή Κοινότητα Μαγείρων (Euro-Toques) 1950π.Κωνσταντίνος ΚαλλιανόςΙερεύς, Λόγιος1951-2019Τάκης ΜόσχοςΗθοποιός θεάτρου, κινηματογράφου, τηλεόρασης1952Γιώργος ΞηντάρηςΕρμηνευτής του ρεμπέτικου, Οργανοπαίχτης1967Cat Cora(Κατερίνα Καραγκιόζου) Iron Chef America1970Ζήνα ΚουτσελίνηΔημοσιογράφος, Τηλεοπτικό στέλεχος, Παρουσιάστρια1981Κατερίνα Ντίνουλογοτέχνις, τραγουδοποιός1981Νίκος ΣκιαθίτηςΟλυμπιονίκης της Κωπηλασίας

 Παραπομπές 

 Βιβλιογραφία 
 Περιοδικό Γεωτρόπιο, Οκτώβριος 2000. «Σκόπελος: Το νησί των θρύλων». Ειδικό αφιέρωμα. Τεύχος 26, Σελίδες: 90-95

 Εξωτερικοί σύνδεσμοι 
 Ιστοσελίδα Δήμου Σκοπέλου
 Skopelosweb.gr Τοπικός Ταξιδιωτικός Οδηγός από το 1999
 skopelos.net 


Σκοπελος
Κατηγορία:Σποράδες